**ΠΡΟΣΟΜΟΙΩΣΗ ΠΑΝΕΛΛΑΔΙΚΩΝ ΕΞΕΤΑΣΕΩΝ Γʹ ΤΑΞΗΣ**

**ΗΜΕΡΗΣΙΟΥ ΓΕΝΙΚΟΥ ΛΥΚΕΙΟΥ**

**ΕΞΕΤΑΖΟΜΕΝΟ ΜΑΘΗΜΑ: ΟΙΚΟΝΟΜΙΑ
ΟΜΑΔΑ ΠΡΟΣΑΝΑΤΟΛΙΣΜΟΥ ΣΠΟΥΔΩΝ
ΟΙΚΟΝΟΜΙΑΣ ΚΑΙ ΠΛΗΡΟΦΟΡΙΚΗΣ**

**ΣΥΝΟΛΟ ΣΕΛΙΔΩΝ: ΠΕΝΤΕ (5)**

**ΟΜΑΔΑ ΠΡΩΤΗ**

**ΘΕΜΑ Α**

 **Α1**.Να χαρακτηρίσετε τις προτάσεις που ακολουθούν, γράφοντας στο τετράδιό σας δίπλα στο γράμμα που αντιστοιχεί σε κάθε πρόταση τη λέξη **Σωστό,** αν η πρόταση είναι σωστή, ή **Λάθος**, αν η πρόταση είναι λανθασμένη.

**α)** Το κόστος ευκαιρίας του Χ σε όρους του αγαθού Ψ είναι 4, άρα για να παραχθούν 4 μονάδες του αγαθού Χ πρέπει να θυσιαστούν 16 μονάδες του αγαθού Ψ.

**β)** Η ανεργία, η οποία οφείλεται στην αδυναμία της αγοράς εργασίας να απορροφήσει άμεσα ανέργους, παρότι υπάρχουν κενές θέσεις εργασίας, για τις οποίες οι άνεργοι έχουν τα απαραίτητα προσόντα και την επαγγελματική εξειδίκευση, ονομάζεται ανεργία τριβής.

**γ)** Όταν το οριακό προϊόν του μεταβλητού συντελεστή είναι μικρότερο από το μέσο προϊόν του, τότε η καμπύλη του οριακού προϊόντος έχει θετική κλίση.

**δ)** Μια αύξηση της τιμής κατά 50% θα προκαλέσει αύξηση της προσφερόμενης ποσότητας λιγότερο από 50% αν η προσφορά είναι ανελαστική.

**ε)** Μια αύξηση της ζήτησης με σταθερή την προσφορά θα οδηγήσει σε μείωση της τιμής και της ποσότητας ισορροπίας.

 **Μονάδες 15**

Στις παρακάτω προτάσεις **Α2** και **Α3** να γράψετε στο τετράδιό σας τον αριθμό της πρότασης και δίπλα του το γράμμα που αντιστοιχεί στη σωστή απάντηση.

**Α2**. Ο πολίτης Α με εισόδημα 20.000 €, αγοράζει μια μηχανή αξίας 5000€. Πληρώνει επιπλέον φόρο δαπάνης για την αγορά αυτή, που υπολογίζεται με φορολογικό συντελεστή 20%. Το ποσοστό του φόρου ως προς το εισόδημα του πολίτη είναι :

**i.** 10%

**ii.** 5%

**iii.** 20%

**iv.** 7%

 **Μονάδες 5**

**A3.** Η συνάρτηση παραγωγής εκφράζει:

**i.** τη σχέση ανάμεσα στο κόστος παραγωγής ενός προϊόντος και στην παραγόμενη ποσότητα

**ii.** τη σχέση που συνδέει τη μέγιστη ποσότητα προϊόντος που μπορεί να παραχθεί σε ορισμένο χρόνο με συγκεκριμένες ποσότητες συντελεστών και με δεδομένη την τεχνολογία παραγωγής

**iii.** τη σχέση ανάμεσα στο κόστος παραγωγής ενός προϊόντος και στην ποσότητα των παραγωγικών συντελεστών

**iv.** τη σχέση που συνδέει τη μέγιστη ποσότητα ενός προϊόντος που μπορεί να παραχθεί σε ορισμένο χρόνο με συγκεκριμένες ποσότητες συντελεστών και με μεταβαλλόμενη την τεχνολογία παραγωγής

**Μονάδες 5**

**ΟΜΑΔΑ ΔΕΥΤΕΡΗ**

**ΘΕΜΑ Β**

**Β1.** Με τη χρήση των κατάλληλων διαγραμμάτων να δείξετε και να περιγράψετε τι θα συμβεί στην ισορροπία της αγοράς αν:

**α.** μεταβληθεί η προσφορά.
**β.** μεταβληθεί η ζήτηση.

**Β2.** Πώς γίνεται οι παραγωγοί να αποφεύγουν τη συσσώρευση πλεονασμάτων;

 **Μονάδες 25**

**ΟΜΑΔΑ ΤΡΙΤΗ**

**ΘΕΜΑ Γ**

Δίνεται ο παρακάτω πίνακας παραγωγής και κόστους μιας επιχείρησης, που λειτουργεί στη βραχυχρόνια περίοδο και παράγει ένα προϊόν. Το συνολικό κόστος παραγωγής της επιχείρησης δίνεται από τη σχέση TC = 200 + W\*L + C\*Q όπου w η αμοιβή της εργασίας και c το κόστος των πρώτων υλών ανά μονάδα προϊόντος. Η ποσότητα του σταθερού συντελεστή είναι 4. Οι υπολογισμοί να γίνουν με ακρίβεια ενός δεκαδικού ψηφίου.

|  |  |  |  |  |  |  |
| --- | --- | --- | --- | --- | --- | --- |
| L | Q | AP | MP | VC | AVC | MC |
| 10 | 40 | 4 | - | 2.800 | 70 | - |
| 20 | 100 | 5 | 6 | 5.800 | 58 | 50 |
| 30 | 180 | 6 | 8 | 9.000 | 50 | 40 |
| 40 | ; | ; | ; | 12.000 | ; | ; |
| 50 | 270 | 5,4 | 3 | 14.700 | 54,4 | ; |

**Γ1.** Να μεταφέρετε τον πίνακα στο τετράδιό σας και κάνοντας τους κατάλληλους υπολογισμούς να αντικαταστήσετε τα ερωτηματικά με τις σωστές αριθμητικές τιμές λαμβάνοντας υπόψη ότι για L=40 το μέσο προϊόν γίνεται μέγιστο.

 **Μονάδες 4**

**Γ2.** Σύμφωνα με τα δεδομένα του πίνακα να εξετάσετε αν ισχύει ο νόμος της φθίνουσας ή μη ανάλογης απόδοσης και να αιτιολογήσετε την απάντησή σας. Μετά από ποιον εργάτη φαίνεται η λειτουργία του νόμου της φθίνουσας απόδοσης.

 **Μονάδες 3**

**Γ3.** Να υπολογίσετε το κόστος της πρώτης ύλης ανά μονάδα προϊόντος (c), τον εργατικό μισθό (w) καθώς και την τιμή του σταθερού συντελεστή.

 **Μονάδες 6**

**Γ4.** Να υπολογίσετε τη μεταβολή του κόστους της επιχείρησης, όταν ο αριθμός των εργατών αυξάνεται από L = 15 σε L = 25.

 **Μονάδες 5**

**Γ5.** Εάν η επιχείρηση έχει μεταβλητό κόστος 12.810 € και θέλει η παραγωγή της να γίνει 116, να βρείτε πόσοι εργάτες πρέπει να απολυθούν και πόσο θα μειωθεί η παραγωγή της.

 **Μονάδες 5**

**Γ6.** Να εξηγήσετε γιατί το οριακό κόστος είναι σημαντικό μέγεθος για μια επιχείρηση.

 **Μονάδες 2**

**ΟΜΑΔΑ ΤΕΤΑΡΤΗ**

**ΘΕΜΑ Δ**
Μια οικονομία το 2020 παράγει μόνο ένα γεωργικό προϊόν Χ με γραμμικές συναρτήσεις ζήτησης και προσφοράς. Η καμπύλη προσφοράς διέρχεται από την αρχή των αξόνων, ενώ στο σημείο ισορροπίας P=20€ και Q=10.000 η συνολική δαπάνη των καταναλωτών γίνεται μέγιστη.

**Δ1.** Να βρεθούν οι συναρτήσεις ζήτησης και προσφοράς του αγαθού.

**Μονάδες 4**

**Δ2.** Το Κράτος θεωρεί ότι η τιμή ισορροπίας είναι χαμηλή και θέτει τιμή ασφαλείας ίση με 25 ευρώ. Το Κράτος αγοράζει το πλεόνασμα επιβαρύνοντας τον κρατικό προϋπολογισμό, το οποίο πουλά στο εξωτερικό σε άγνωστη τιμή. Ο κρατικός προϋπολογισμός, ο οποίος παρατίθεται είναι πλεονασματικός κατά 100.000 ευρώ. Να βρεθεί η τιμή πώλησης του πλεονάσματος στο εξωτερικό.

|  |
| --- |
| **ΚΡΑΤΙΚΟΣ ΠΡΟΫΠΟΛΟΓΙΣΜΟΣ** |
| **ΕΞΟΔΑ**  | **ΠΟΣΟ**  | **ΕΣΟΔΑ**  | **ΠΟΣΟ** |
| ΜΙΣΘΟΙ ΔΗΜΟΣΙΩΝ ΥΠΑΛΛΗΛΩΝ | 300.000 € | ΕΣΟΔΑ ΑΠΟ ΦΟΡΟΥΣ ΟΧΗΜΑΤΩΝ  | 200.000 € |
| ΔΑΠΑΝΕΣ ΓΙΑ ΕΠΕΝΔΥΣΕΙΣ  | 200.000 € | ΕΣΟΔΑ ΑΠΟ ΦΟΡΟΥΣ ΕΙΣΟΔΗΜΑΤΩΝ  | 500.000 € |
| ΑΓΟΡΑ ΠΛΕΟΝΑΣΜΑΤΟΣ  |  | ΕΣΟΔΑ ΑΠΟ ΠΩΛΗΣΗ ΠΛΕΟΝΑΣΜΑΤΟΣ ΣΤΟ ΕΞΩΤΕΡΙΚΟ |  |
| ΕΠΙΔΟΜΑΤΑ ΑΝΕΡΓΙΑΣ | 150.000 € | ΕΣΟΔΑ ΑΠΟ ΦΟΡΟΥΣ ΠΕΡΙΟΥΣΙΑΣ | 25.000 € |
| **ΣΥΝΟΛΟ** |  | **ΣΥΝΟΛΟ** |  |

 **Μονάδες 6**

**Δ3.** Να βρεθεί το χρηματικό όφελος των αγροτών μετά την επιβολή της κατώτατης τιμής, καθώς και η ποσοστιαία μεταβολή της συνολικής δαπάνης των καταναλωτών.

**Μονάδες 5**

**Δ4.** Σε ποιες φάσεις του οικονομικού κύκλου μπορεί να βρίσκεται η παραπάνω οικονομία και γιατί; Να περιγράψετε αναλυτικά τις φάσεις αυτές.

**Μονάδες 5**

**Δ5.** Να παρουσιάσετε διαγραμματικά μια απλοποιημένη εικόνα του οικονομικού κύκλου.

**Μονάδες 5**

**ΟΔΗΓΙΕΣ (για τους εξεταζόμενους)**

1. Στο τετράδιο να γράψετε μόνο τα προκαταρκτικά (ημερομηνία, κατεύθυνση, εξεταζόμενο μάθημα). **Να μην αντιγράψετε** τα θέματα στο τετράδιο.
2. Να γράψετε το ονοματεπώνυμό σας στο πάνω μέρος των φωτοαντιγράφων αμέσως μόλις σας παραδοθούν. **Δεν επιτρέπεται να γράψετε καμία άλλη σημείωση.**

Κατά την αποχώρησή σας να παραδώσετε μαζί με το τετράδιο και τα φωτοαντίγραφα.

1. Να απαντήσετε **στο τετράδιό σας** σε όλα τα θέματα.
2. Να γράψετε τις απαντήσεις σας μόνο με μπλε ή μόνο με μαύρο στυλό. Μπορείτε να χρησιμοποιήσετε μολύβι μόνο για σχέδια, διαγράμματα και πίνακες.
3. Να μη χρησιμοποιήσετε χαρτί μιλιμετρέ.
4. Κάθε απάντηση επιστημονικά τεκμηριωμένη είναι αποδεκτή.
5. Διάρκεια εξέτασης: Τρεις (3) ώρες μετά τη διανομή των φωτοαντιγράφων.
6. Χρόνος δυνατής αποχώρησης: Μία (1) ώρα μετά τη διανομή των φωτοαντιγράφων.

**ΝΑ ΕΧΕΤΕ ΕΠΙΤΥΧΙΑ**

**ΠΡΟΕΔΡΟΥ ΑΛΕΞΑΝΔΡΟΣ(ΔΙΑΚΡΟΤΗΜΑ ΠΑΓΚΡΑΤΙ)
ΚΕΣΙΣΟΓΛΟΥ ΤΖΕΝΗ (ΔΙΑΚΡΟΤΗΜΑ ΚΑΒΑΛΑ)**

 **ΙΩΑΝΝΙΔΗΣ ΑΛΕΞΑΝΔΡΟΣ(ΔΙΑΚΡΟΤΗΜΑ ΠΕΙΡΑΙΑ, ΚΕΡΑΤΣΙΝΙ,ΔΡΑΠΕΤΣΩΝΑ,ΠΕΡΑΜΑ)
ΠΑΠΑΔΟΠΟΥΛΟΥ ΒΑΣΙΛΙΚΗ(ΑΚΑΔΗΜΑΙΚΗ ΥΠΕΥΘΥΝΗ)**